ΚΑΝΟΝΙΣΜΟΣ (ΕΚ) αριθ. 585/96 ΤΟΥ ΣΥΜΒΟΥΛΙΟΥ της 28ης Μαρτίου 1996 περί τροποποιήσεως του κανονισμού (ΕΚ) αριθ. 1981/94 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα, καταγωγής Αιγύπτου, Αλγερίας, Ιορδανίας, Ισραήλ, Κατεχομένων Εδαφών, Κύπρου, Μάλτας Μαρόκου, Τυνησίας και Τουρκίας καθώς και για τις λεπτομέρειες παράτασης ή προσαρμογής των εν λόγω ποσοστώσεων, καθώς και του κανονισμού (ΕΚ) αριθ. 934/95 για τον καθορισμό δασμολογικών οροφών και κοινοτικής στατιστικής επιτήρησης στα πλαίσια ποσοτήτων αναφοράς για ορισμένα προϊόντα, καταγωγής Κύπρου, Αιγύπτου, Ιορδανίας, Ισραήλ, Τυνησίας, Συρίας Μάλτας, Μαρόκου και Κατεχομένων Εδαφών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι με το παράρτημα ΙΙ του κανονισμού (ΕΚ) αριθ. 1981/94 (1) ανοίγονται κοινοτικές δασμολογικές ποσοστώσεις για ορισμένα προϊόντα καταγωγής Ισραήλ 7

ότι στο παράρτημα ΙΙ του κανονισμού (ΕΚ) αριθ. 934/95 (2) προβλέπονται ποσότητες αναφοράς για ορισμένα προϊόντα καταγωγής Ισραήλ 7

ότι, μέχρι να τεθεί σε ισχύ η ευρωμεσωγειακή συμφωνία συνδέσεως των Ευρωπαϊκών Κοινοτήτων και των κρατών μελών τους, αφενός, και του κράτους του Ισραήλ, αφετέρου, που υπεγράφη, στις Βρυξέλλες, στις 20 Νοεμβρίου 1995, υπεγράφη, στις 18 Δεκεμβρίου 1995, ενδιάμεση συμφωνία μεταξύ της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και του κράτους του Ισραήλ, αφετέρου, για το εμπόριο και τα συνοδευτικά μέτρα, η οποία ετέθη σε ισχύ την 1η Ιανουαρίου 1996 7 ότι το πρωτόκολλο αριθ. 1 και το παράρτημα VI, σχετικά με το καθεστώς εισαγωγής στην Κοινότητα γεωργικών προϊόντων και μεταποιημένων γεωργικών προϊόντων καταγωγής Ισραήλ προβλέπουν το άνοιγμα δασμολογικών ποσοστώσεων ή τον καθορισμό ποσοτήτων αναφοράς για ορισμένα προϊόντα 7

ότι συνεπώς, είναι σκόπιμο να τροποποιηθούν οι κανονισμοί (ΕΚ) αριθ. 1981/94 και αριθ. 934/95, όσον αφορά τα προϊόντα καταγωγής Ισραήλ 7 ότι για ορισμένα προϊόντα οι ποσοστώσεις αυξάνονται ετησίως σε τέσσερις ίσες δόσεις που ισούνται με το 3 % των οικείων ποσοτήτων από την 1η Ιανουαρίου 1997 έως την 1η Ιανουαρίου 2000 7 ότι με την περιλαμβανομένη στην τελική πράξη της ευρωμεσογειακής συμφωνίας υπό μορφή ανταλλαγής επιστολών μεταξύ Κοινότητας και Ισραήλ για την εφαρμογή των συμφωνιών του κύκλου της Ουρουγουάης, η Κοινότητα εγγυήθηκε στο Ισραήλ την εισαγωγή 200 000 τόνων πορτοκαλιών με μειωμένη τιμή εισόδου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΚ) αριθ. 1981/94, ο πίνακας του παραρτήματος ΙΙ για το Ισραήλ αντικαθίσταται από τον πίνακα του παραρτήματος Ι του παρόντος κανονισμού.

Άρθρο 2

Στον κανονισμό (ΕΚ) αριθ. 934/95, παράρτημα ΙΙ, οι ποσότητες αναφοράς για τα προϊόντα καταγωγής Ισραήλ αντικαθίστανται από τις ποσότητες που προβλέπονται στο παράρτημα ΙΙ του παρόντος κανονισμού.

Άρθρο 3

Ο παρών κανονισμός τίθεται σε ισχύ την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Μαρτίου 1996.

Για το Συμβούλιο

Ο Πρόεδρος

A. CLO

(1) ΕΕ αριθ. L 199 της 2. 8. 1994, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3057/95 (ΕΕ αριθ. L 326 της 30. 12. 1995, σ. 3).

(2) ΕΕ αριθ. L 96 της 28. 4. 1995, σ. 6.

ΠΑΡΑΡΤΗΜΑ Ι

«ΠΑΡΑΡΤΗΜΑ ΙΙ

ΙΣΡΑΗΛ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«Ποσότητες αναφοράς για προϊόντα καταγωγής Ισραήλ

>ΘΕΣΗ ΠΗΝΑΚΑ>